ພະນັກງານ ລັດຖະບານ ອັຟການິສຖານ ຖືກໂຈມຕີ ເພີ້ມຂຶ້ນ 
ຜູ້ຕາງໜ້າອົງການສະຫະປະຊາຊາດເວົ້າວ່າ ມີພົນລະເຮືອນ 2,754 ຄົນ ທີ່ເຮັດວຽກ ໃຫ້ລັດຖະບານອັຟການິສຖານ ເສຍຊີວິດຢູ່ໃນການໂຈມຕີຕ່າງ ໆ ໃນປີກາຍນີ້.
ອົງການສະຫະປະຊາຊາດເວົ້າວ່າ ການໂຈມຕີຂອງພວກ ກະບົດຕໍ່ພະນັກງານລັດຖະບານອັຟການິສຖານ ໄດ້ເພີ້ມ ຂຶ້ນປະມານ 700 ເປີເຊັນ ໃນປີກາຍນີ້ ເຖິງແມ່ນວ່າ ການ ໂຈມຕີຕໍ່ພົນລະເຮືອນໄດ້ຫລຸດລົງເປັນຄັ້ງທໍາອິດໃນຮອບ ຫົກປີຜ່ານມາກໍຕາມ ໃນລາຍງານປະຈໍາປີທີ່ນໍາອອກເຜີຍແຜ່ໃນວັນອັງຄານຜ່ານມາ ຜູ້ຕາງໜ້າຂອງສະຫະປະຊາຊາດປະຈໍາອັຟການິສຖານເວົ້າວ່າ ມີພົນລະເຮືອນ 2,754 ຄົນ ທີ່ເຮັດວຽກໃຫ້ລັດຖະບານອັຟກາ ນິສຖານເສຍຊີວິດຢູ່ໃນການໂຈມຕີຕ່າງ ໆ ໃນປີກາຍນີ້ ຜູ້ຕາງ ໜ້າ ສປຊ ຖືວ່າການໂຈມຕີທີ່ແນເປົ້າໃສ່ສັງຫານຫົວໜ້າ ແລະ ຮອງຫົວໜ້າພະແນກຮັບຜິດຊອບວຽກງານດ້ານແມ່ຍິງໃນເດືອນ ກໍລະກົດ ແລະເດືອນທັນວາຜ່ານມາວ່າເປັນ “ເລື້ອງທີ່ໜ້າເສຍ ໃຈເປັນພິເສດ ” ບົດລາຍງານດັ່ງກ່າວຍັງເວົ້າອີກວ່າ ພວກກະບົດ ຮັບຜິດຊອບ 81 ເປີເຊັນຂອງການ ບາດເຈັບ ແລະເສຍຊີວິດຂອງພົນລະເຮືອນ ໃນປີ 2012 ໃນຂະນະທີ່ 8 ເປີເຊັນ ແມ່ນ ເກີດມາຈາກກໍາລັງທະຫານຂອງອັຟການິສຖານ ແລະເນໂຕ້ ແລະ ອີກ 11 ເປີເຊັນ ບໍ່ສາມາດທີ່ຈະເວົ້າວ່າ ມີສາເຫດ ມາຈາກຝ່າຍໃດກັນແທ້ ການສຶກສາຄົ້ນຄວ້າເວົ້າວ່າ ການດໍາເນີນຄວາມພະຍາຍາມເພື່ອຫລຸດຜ່ອນຄວາມ ເສຍຫາຍຕໍ່ຊີວິດຂອງພົນລະເຮືອນ ໂດຍກໍາລັງທະຫານຂອງລັດຖະບານ ໄດ້ພາໃຫ້ ມີການຫລຸດຜ່ອນການໂຈມຕີຕໍ່ພົນລະເຮືອນລົງ 40 ເປີເຊັນ ໃນປີກາຍນີ້